**Uencyklopedisk:** Denne artikkelen er etter noens mening ikke i samsvar med Wikipedias regler for hvordan artikler bør se ut. Dette kan løses på flere måter:
* Artikkelen kan skrives om og gis en grundig opprydning i henhold til våre formateringsregler for tekst og våre overordnede retningslinjer.
* Artikkelen kan reduseres til en kort, definerende artikkel, der brødtekst bør inneholde minst 100 tegn, heriblant mellomrom, og deretter merkes med {{stubb}}.
* Artikkelen kan slettes og påbegynnes på nytt.

Sphagnum riparium

Beskrivelse, kjennetegn
-----------------------

Skudd mellomstore til store, ofte i vide matter med lite innblanding av andre torvmoser. Hoder glinsende, oftest ensartet lysgrønne til gulgrønne, oftest noe hvelvede, ± tydelig 5-delte. Toppknopp tydelig, konisk. Inner- og mellomgreiner rette til svakt sidekrøkte, butte. Yttergreiner mer smalt tilspissede, sylindriske med tett taklagte blad. Greinknipper med oftest 2 utstående og 2(–3) spedere, ± jevnlange til noe lengre hengegreiner, oftest noe sprikende fra stengelen. Utstående greiner bueformede, sylindriske med tett taklagte, ikke-rekkestilte blad. Greinstengel oftest lys. Greinblad smalt egg–lansettformede, ender smalt sammenrullede, bladspiss mer mørkgrønn (bare klorofyllceller, hyalinceller mangler), tydelig utbøyd på tørt materiale. Stengel oftest lysgrønn. Stengelblad varierende skrått nedoverrettede, tungeformede til trekantet–tungeformede; spiss butt avrundet med tydelig skar/revne i midten. N = 19. Dioik. Sporehus nå og da. Sporemasse gyllengul.

Morfologisk variasjon
---------------------

På stengelblad på Svalbard-planter og planter fra mellomalpin sone på fastlandet er skaret i spissen ofte utydelig.

På de fleste voksesteder lyst grønnfarget med sylindriske greiner med tydelig taklagte blad uten rekkestilling. Skudd i lave mykmatter på godt soleskponerte steder om høsten (særlig i NoBo og sørarktiske områder i Fi) nå og da med gulbrune til lysbrune hoder (sj. med svakt rosa islett), greinblad tydelig rekkestilte, stengel og greinstengelbaser med gulbrunt innslag, og revne i stengelbladspiss ofte utydelig. Stengelblad på Svalbard-planter og MeAl på fastlandet ofte med utydelig revne i spissen. Hannplanter om høsten med tydelig hvelvede hoder, med forholdsvis korte, rette og brunaktige antheridiale greiner.

Ett hannskud med antheridiale greiner, omgitt av hunnskudd med sporehus.

Voksested
---------

Fastlandet: VåS: Geogen; (myrflate), åpen myrkant, myrskog. Jordvannsindikator, ikke funnet på nedbørmyr. Intermediær svak grunnkilde og intermediær kildemyr i NoBo, LaAl, ArKr- Tu→SøArTu. FaS: (Kalkfattig til intermediært fuktberg). Svalbard: VåS: Intermediær permafrost-våtmark.

Utbredelse
----------

Gruppe: Vid ubikvist. Fastlandet: BoNe, SøBo→ NoBo, LaAl→(MeAl), ArKrTu→Sø- ArTu; (StOs)→KlOs→SvOs, OsKo, SvKo. Vanlig til spredd fra Øf og AA/VA til Fi. Kjent nordgrense Fi: Nordkapp, SøArTu/SvOs, Båtsfjord, SøArTu/ OsKo. Nokså spredd i StOs/BoNe på Sørlandet, Sørvestlandet og Vestlandet. Svalbard: Bjørnøya, MeArTu; SvOs. Spitsbergen, Hornsund-området, NoArTu; OsKo.

Kommentarer
-----------

En av våre største og mest lettkjennelige torvmoser. Eneste norske torvmoseart med stengelblad som har tydelig skar/revne i spissen. Funnet på Svalbard: Spitsbergen, Hornsund, er av forholdsvis ny dato (Wojtuń 2007).

Forvekslingsarter
-----------------

Med broddtorvmose *Sphagnum fallax* (**fa).** Den glinsende grønnfargen er typisk for arten.

Spriketorvmose *S. squarrosum* (underslekt *Acutifolia)*: Hoder like store som hos skartorvmose, og ofte med lik farge, men mindre tydelig toppknopp. Yttergreiner i hodet og utstående greiner med tydelig sprikende (squarrøse) blad. Stengel oftest lyst rødbrun, og stengelblad tungeformet– rektangulære med avrundet spiss uten skar i midten.

Butt-torvmose *S. obtusum*: Hoder ofte like store, men vanligvis mer tydelig hvelvede og brunfargede. Hodegreiner mer tydelig sidekrøkte, toppknopp lite synlig. Stengelblad uten skar i spissen.

Broddtorvmose *S. fallax*: Hoder ofte lik i form, farge og greinstruktur, men spedere og uten tydelig toppknopp. Stengelblad mer kort trekantet– tungeformede, uten skar i spissen.

Siden siteres som:
------------------

Flatberg KI (2015). Skartorvmose *Sphagnum riparium* Ångstr. www.artsdatabanken.no/Pages/186360. Hentet 16. Sep. 2023 fra

Eksterne lenker
---------------

* (en) *Skartorvmose* i Global Biodiversity Information Facility Rediger på Wikidata

* (no) *Skartorvmose* hos Artsdatabanken Rediger på Wikidata

* (sv) *Skartorvmose* hos Dyntaxa Rediger på Wikidata

* (en) *Skartorvmose* hos ITIS Rediger på Wikidata

* (en) *Skartorvmose* hos NCBI Rediger på Wikidata

* (en) *Skartorvmose* hos Tropicos Rediger på Wikidata

* (en) *Kategori:Sphagnum riparium* – bilder, video eller lyd på Wikimedia Commons Rediger på Wikidata

* (en) *Sphagnum riparium* – galleri av bilder, video eller lyd på Wikimedia Commons Rediger på Wikidata

* *Sphagnum riparium* – detaljert informasjon på Wikispecies Rediger på Wikidata